Document ID: 32008R1283

KOMMISSIONENS FORORDNING (EF) Nr. 1283/2008
af 17. december 2008
om udstedelse af importlicenser på grundlag af de ansøgninger, der er indgivet i løbet af de første syv dage af december 2008 inden for rammerne af de toldkontingenter for import af svinekød, der blev åbnet ved forordning (EF) nr. 806/2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,
under henvisning til Kommissionens forordning (EF) nr. 806/2007 af 10. juli 2007 om åbning og forvaltning af toldkontingenter for svinekød (3), særlig artikel 5, stk. 6, og
ud fra følgende betragtninger:
(1)
Ved forordning (EF) nr. 806/2007 blev der åbnet toldkontingenter for import af svinekødsprodukter.
(2)
De mængder, der er indgivet importlicensansøgninger for i løbet af de første syv dage af december 2008 for delperioden 1. januar til 31. marts 2009, er for nogle kontingenters vedkommende mindre end de disponible mængder. Det bør derfor fastsættes, hvilke mængder der ikke er ansøgt om licens for, og som skal lægges til mængden for den følgende delperiode -
UDSTEDT FØLGENDE FORORDNING:
Artikel 1
De mængder, der ikke er indgivet importlicensansøgninger for, jf. forordning (EF) nr. 806/2007, og som skal lægges til delperioden 1. april til 30. juni 2009, er fastsat i bilaget.
Artikel 2
Denne forordning træder i kraft den 18. december 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 2008.

Labels: 3
17